system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Comuna Nămoloasa, Galați?
assistant
Nămoloasa este o comună în județul Galați, la limita între regiunile istorice Moldova și Muntenia, România, formată din satele Crângeni, Nămoloasa (reședința) și Nămoloasa-Sat.

Așezare 
Comuna se află în sud-vestul județului, la limita cu județele Brăila și Vrancea, pe malul drept al Siretului, în Câmpia Siretului Inferior. Este deservită de șoseaua județeană DJ204N, care o leagă spre vest în județul Vrancea de  (unde se termină în DN23).

Istorie 
Târgul Nămoloasa a fost înființat în 1818 de logofătul Costache Conachi în baza hrisovului domnitorului Moldovei, Mihail Suțu. La sfârșitul secolului al XIX-lea, pe teritoriul actual al comunei funcționau, în plasa Biliești a județului Putna, comunele Nămoloasa și Târgul Nămoloasa, fiecare formată doar din localitatea de reședință. Nămoloasa avea 1481 de locuitori ce trăiau în 318 case; în comună exista o biserică. Populația Târgului Nămoloasa era de 883 de locuitori ce trăiau în 232 de case. Erau și aici două biserici, precum și două școli: una de băieți, cu 77 de elevi, și una de fete, cu 43 de eleve. Comuna era un punct important pe linia de apărare Galați-Nămoloasa-Focșani. Anuarul Socec din 1925 consemnează comuna ca fiind unificată, în cadrul aceleiași plăși, având 3217 locuitori în satele Blihani, Cruceru, Costieni, Nămoloasa și Târgu Nămoloasa.

Până în 1950, comuna era din nou divizată în Nămoloasa-Sat și Nămoloasa-Târg. În acel an, comunele au fost transferate raionului Măicănești din regiunea Putna; apoi (după 1952), raionului Liești din regiunea Galați și, în sfârșit, (după 1960) raionului Galați din aceeași regiune. În 1968, ele au trecut la județul Galați; tot atunci, ele au fost comasate într-una singură, satul Blihani, depopulat, a fost desființat oficial; satul Cruceru a fost comasat cu Nămoloasa-Sat, iar satele Gârleasca și Costieni au fost comasate cu Nămoloasa-Târg, care a luat numele de Nămoloasa.

Demografie 

Conform recensământului efectuat în 2021, populația comunei Nămoloasa se ridică la 1.773 de locuitori, în scădere față de recensământul anterior din 2011, când fuseseră înregistrați 2.180 de locuitori. Majoritatea locuitorilor sunt români (94,47%), iar pentru 5,53% nu se cunoaște apartenența etnică. Din punct de vedere confesional, majoritatea locuitorilor sunt ortodocși (90,24%), cu o minoritate de penticostali (3,95%), iar pentru 5,7% nu se cunoaște apartenența confesională.

Politică și administrație 
Comuna Nămoloasa este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Economie 
După Revoluția din 1989, au existat tentative de dezvoltare a comunei: o fermă de porci finanțată de investitori danezi, și o linie de producție a unei fabrici de confecție ce funcționa la Măxineni. Fiecare însă a fost anulat, din cauza căilor de acces slabe și a pericolului de inundații.

Note

Legături externe 
 1 iulie 2004: Namoloasa - In satul Namoloasa au rămas doar veteranii , 1 iulie 2004, Gabriel Burlacu, Jurnalul Național
 1 iulie 2004: Namoloasa - "A ajuns tiganul caine!", 1 iulie 2004, Viorel Ilisoi, Jurnalul Național
 1 iulie 2004: Namoloasa - "Stiu si clipele cand i-am nascut", 1 iulie 2004, Oana Stancu, Jurnalul Național
 Nămoloasa, biserica din cotul Siretului, 11 iunie 2013, Dumitru Manolache, Ziarul Lumina

Nămoloasa